เรื่องร้องเรียน: ร้านอีสานริมบึง ชอบเปิดเพลงเสียงดัง และเปิดให้บริการหลังเที่ยงคืนบ่อยครั้ง
การดำเนินการของเจ้าหน้าที่: ได้ดำเนินการตรวจสอบแล้ว พบว่า ร้านอีสานริมบึงเจ๊โสภา สาขา 2 ได้ยื่นแจ้งจัดตั้งสถานที่จำหน่ายอาหาร โดยอยู่ระหว่างการตกแต่งร้าน มีการตัดไม้ไผ่เพื่อนำตกแต่งเพิ่มเติม ซึ่งได้แจ้งให้ระมัดระวังเสียงจากการตกแต่งร้าน ขณะตรวจสอบพบลำโพงจำนวน 1 ตัว ซึ่งภายในร้านไม่พบการเปิดเสียงดังตามที่แจ้ง ได้ติดตามตรวจสอบซ้ำหลายครั้งและทดสอบฟังเสียงบริเวณฝั่งตรงข้ามของร้านก็ไม่พบเสียงดังจากการเปิดเพลง จึงได้ประสานสถานีตำรวจนครบาลบางเขนในเบื้องต้นกรณีการพูดคุยเสียงดังและเปิดเพลง ซึ่งได้รับการแจ้งว่าทางสถานีตำรวจนครบาลบางเขนได้เข้าตรวจสอบหลายครั้งไม่พบการพูดคุยเสียงดังเปิดเพลงเสียงดังตามแจ้ง ทั้งนี้สถานที่จำหน่ายอาหารไม่มีกฎหมายกำหนดจำกัดเวลาในการเปิดปิดร้าน
ความเห็นของผู้แจ้ง: ขอบคุณสำหรับการดำเนินการ / สำหรับการตกแต่งร้าน เมื่อวันที่ 20 ธ.ค. ทำถึงเวลา 22.00 น. ซึ่งตามปกติแล้ว สามารถทำเลยเวลา 18.00 น. หรือไม่.
พื้นที่: แขวงอนุสาวรีย์ เขตบางเขน กรุงเทพมหานคร